text: Jà ot Cléomadès veü
   Moult de dames en lor ostés ;
   Car de tout ce ert avisés
   Que il estoit aferissant.
   Entre lui et le roi Carmant
   Alerent les dames veöir :
   Bien en firent tout lor devoir.
   Baldigans ert avoec tous dis ;
   Il et li rois Melocandis
   Et de barons moult grant plenté
   Par tous les lieus orent esté
   Où il orent raison d'aler.
   Se tout vouloie recorder
   Si com Cléomadès ala,
   Et conment tous ceus honnora
   À cui il ert tenus dou faire,
   Je metroie tant au retraire
   Que ce seroit trop longuement.
   Et, pour ce, vous di je briement
   Conment vers chascun se maintint.
   Bien fist ce qu'il i apartint.
   De tout fist si bien sa partie,
   PageV02P235
   Qu'il n'est nus qui grant bien n'en die.
  